બાર વાગે કશિશનો કેસ નંબર બોલાયો એટલે રાહુલે પોતાના ભાથામાં રહેલા તીર રૃપી પુરાવા એક પછી એક એમ કોર્ટ પાસે રજૂ કરવા લાગ્યો. બારમા ધોરણની ઓરિજિનલ માર્કશીટ, સ્કૂલ લિવિંગ, મેડિકલ કૉલેજનું ઍડ્મિશન ફોર્મ, ઍડ્મિશન ફોર્મની સર્ટિફાઇડ કોપી, કૉલેજના પ્રિન્સિપાલનું સર્ટિફિકેટ કે ઍડ્મિશન માટે ક્લેમ થયો ન હતો તેથી બીજાને સીટ આપી દેવાની મહેન્દ્રભાઈની લેખિત પરમિશન આપતો લેટર…વગેરે સ્ટેપ બાય સ્ટેપ રાહુલ પોતાનો પક્ષ રજૂ કરતો ગયો અને એને રિલેટેડ ડોક્યુમેન્ટ્સ રજૂ કરતો ગયો. પુરાવા રજૂ થઈ ગયા એટલે પછી કશિશની સરતપાસ માટે એને કઠેડામાં બોલાવવામાં આવી.